b"\n_START_ARTICLE_\nPolykarp Kusch\n_START_SECTION_\nBiografia\n_START_PARAGRAPH_\nVa n\xc3\xa9ixer el 26 de gener de 1911 a la ciutat alemany de Blankenburg, traslladant-se l'any seg\xc3\xbcent amb tota la seva fam\xc3\xadlia als Estats Units. El 1931 es llicenci\xc3\xa0 en f\xc3\xadsica al Case Institute of Technology de Cleveland, aconseguint el seu doctorat el 1936 per la Universitat d'Illinois. _NEWLINE_Mor\xc3\xad el 20 de mar\xc3\xa7 de 1993 a la ciutat de Dallas, a l'estat nord-americ\xc3\xa0 de Texas.\n_START_SECTION_\nRecerca cient\xc3\xadfica\n_START_PARAGRAPH_\nProfessor de la Universitat de Col\xc3\xbambia a la ciutat de Nova York l'any 1949, juntament amb Isidor Isaac Rabi va estudiar els efectes dels camps magn\xc3\xa8tics en feixos d'\xc3\xa0toms, i va treballar diversos anys com a cap acad\xc3\xa8mic abans de partir cap a la Universitat de Texas, a la ciutat de Dallas on va retirar-se el 1982. _NEWLINE_El 1955 fou guardonat amb el Premi Nobel de F\xc3\xadsica juntament amb Willis Eugene Lamb per demostrar que el moment magn\xc3\xa8tic de l'electr\xc3\xb3 era major que el seu valor te\xc3\xb2ric, provocant la reconsideraci\xc3\xb3 i la innovaci\xc3\xb3 en l'electrodin\xc3\xa0mica qu\xc3\xa0ntica."